《偈一百二十首 其四十九》
宋代·释怀深

佛从大悲心，流出十二部。琅函与玉轴，遍满河沙数。

言言皆妙药，字字超今古。譬如优昙花，百劫难遭遇。

又如大明灯，能破黑暗处。又如智慧力，能断无明树。

又如璎珞珠，能使人丰富。茫茫尘世人，急急走如兔。

不觉老到来，未尝开眼觑。独有花评事，信向颇坚固。

命我无心人，转此诸佛语。浮生一百年，正如草头露。

上床鞋履别，保朝不保暮。少吃两块肉，多烧香一炷。

羊鹿牛三车，皆行此条路。鹤态云踪不定居，白沙一别半年馀。

焦山脚下重相见，记得当时事也无。

作者简介：释怀深（一○七七～一一三二），号慈受，俗姓夏，寿春六安（今属安徽）人。年十四祝发受戒。公四年，访道方外。徽宗崇宁初，往嘉禾依净照于资圣寺悟法。政和初，出住仪真资福寺。三年（一一一三），先后居镇江府焦山寺、真州长芦寺。七年，居建康府蒋山寺。钦宗靖康间住灵岩尧峰院（《中吴纪闻》卷六）。高宗绍兴二年卒，年五十六。为青原下十三世，长芦崇信禅师法嗣。事见《慈受怀深禅师广录》，《嘉泰普灯录》卷九、《五灯会元》卷六有传。